
Proiect de  hotărâre
privind aprobarea participării Municipiului Marghita  la Programul privind casarea autovehiculelor uzate,  derulat în cofinanţare cu Administraţia Fondului pentru Mediu

Avănd în vedere temeiul  juridic :
- prevederile art.5, alin(10),  lit. s) , art.8, alin (3), lit.c) și art.11, lit.e) din  Ghidul de finanţare a Programului privind casarea autovehiculelor uzate,  aprobat prin Ordinul Ministrului Mediului, Apei şi Pădurilor nr. 2.261/2022 și  modificat prin Ordinul nr. 864/2023;
- prevederile Legii nr. 104/2011 privind calitatea aerului inconjurător; 
- prevederile  Ordonanţei de Urgenţă a Guvernului nr. 196/2005 privind fondul pentru mediu;
- dispoziţiile Legii 273/2006 privind finanţele publice; 
- prevederile art.7 alin. (13) din Legea nr.52/2003, republicată,  privind transparenţa decizională în administraţia publică;
- prevederile art. 129, alin. (2), lit. b) şi alin. (4) lit. g), art. 139, alin. (3) lit. f din Ordonanţa de Urgenţă a Guvernului  nr. 57/2019, privind Codul administrativ, cu modificările și completările ulterioare;
Ținând cont de :
- referatul de aprobare al primarului municipiului Marghita înregistrat cu nr. 4273 din 20.04.2023  în calitate de inițiator al proiectului de hotărâre, 
- raportul de specialitate înregistrat cu nr.4274 din 20.04.2023 întocmit de d-na Duca Tamara Rebeka  în calitate de inspector la Compartimentul de  mediu , 
In baza art. 196  alin. (1), lit a) din Ordonanţa de Urgenţă a Guvernului nr. 57/2019 privind  Codul administrativ, cu modificările și completările ulterioare , 
 Primarul Municipiului Marghita propune următorul 

Proiect de hotărâre:

Art.l. Se aprobă participarea Municipiului Marghita  la Programul privind casarea
autovehiculelor uzate, derulat in cofinanţare cu Administraţia Fondului pentru Mediu.
Art.2. Se aprobă alocarea din bugetul local al Municipiului Marghita  a sumei de 300 mii lei, reprezentând contribuţie proprie a Municipiului Marghita, pentru un număr de 500 autovehicule uzate şi casate, ca parte a stimulentului pentru casare.
Art.3. Se mandatează domnul primar al Municipiului Marghita  ca reprezentant legal în relaţia cu Administraţia Fondului pentru Mediu, pentru semnarea cererii de înscriere, a contractului de delegare şi a cererii de virament, precum şi a oricăror documente necesare derulării Programului privind casarea autovehiculelor uzate.
Art.4. Se aprobă Regulamentul privind participarea persoanelor fizice în cadrul programului privind casarea autovehiculelor uzate, care cuprinde Contractul de finanţare şi Cererea privind înscrierea persoanelor fizice în Program, regulament elaborat de Municipiul Marghita, conform Anexei nr. 1 ce face parte integrantă din prezenta hotărare.
Art.5. Prezenta hotărâre se comunică: Primarului Municipiului Marghita;Instituţiei Prefectului judeţului Bihor; Direcția tehnică-Compartiment de mediu, spre afișare pe site-ul primăriei www.marghita.ro la secţiunea Monitorul Oficial Local 
			

       Initiator                                                                   Aviz pentru legalitate 
       Primar                                                                     Secretar general U.A.T.

